**EKONOMSKA ŠOLA MURSKA SOBOTA**

**VIŠJA STROKOVNA ŠOLA**

Noršinska ulica 13

9000 Murska Sobota

**ZAPISNIK**

o poteku strokovnega aktiva predavateljev višjih strokovnih šol v študijskem programu Ekonomist za predmetna področja: prodaja, trženje in podjetništvo, ki je bil v četrtek, 15. marca 2018 od 10.00 do 12.00 v prostorih EŠ MS, Višje strokovne šole. Strokovni aktiv je vodila Betina Podgajski.

Prisotni v aktivu:

Silva Ledinek (PRO), Natalija Klemenčič (PRO), Kropin Aleksandra (PRO), Sonja Smolar (TRŽ, POD), Zdenka Grlica (PRO, TRŽ), Betina Podgajski (POD).

Strokovni aktiv za PRO, TRŽ in POD je obravnaval sledeče teme:

1. Analiza dosedanjega dela
2. Metode dela
3. Študijska gradiva
4. Medpredmetno povezovanje
5. Izpitne naloge
6. Projektne naloge
7. Praktično izobraževanje
8. Priznavanje znanj
9. Posebnosti pri izrednih študentih

**K tč. 1**

**P**osamezne članice strokovnega aktiva predavateljev so analizirale dosedanje delo s študenti pri posameznem predmetu. Delo je organizirano in izvedeno v skladu z katalogi znanj pri posameznem predmetu (cilji, kompetence, obveznosti študentov in posebnosti v izvedbi pri posameznem predmetu ter obveznimi načini ocenjevanja znanja, predmetnikom). Pri delu uporabljajo različne metode dela, študente navajajo na konkretne delovne naloge iz prakse, za delo jih ustrezno motivirajo, se medpredmetno povezujejo, stalno aktualizirajo vsebine predavanj in vaj, posodabljajo literaturo. Izbirajo različne učinkovite motivacije, ki je pogost problem pri delu z rednimi študenti.

**K tč. 2**

Članice strokovnega aktiva predavateljev pri delu, poleg standardnih metod poučevanja, uporabljajo različne sodobne metode dela, ki so prilagojene zahtevam okolja in zmožnostim študentov: igra vlog (prodajni razgovori, skriti kupec itd.), projektno delo, timsko delo, učni projekti, terenske vaje, strokovne ekskurzije (študentje se jih radi udeležujejo), obiski sejmov, udeležba na turistični tržnici, delo za znanega naročnika (raziskave trga ali izdelava promocijskega materiala: video in televizijsko oglaševanje itd.). Posamezne članice pri predmetu trženje študente aktivno vključujejo v promocijo šole (predstavitve šole na srednješolskih sejmih, izdelava propagandnega materiala), kjer usvojeno znanje preizkusijo v praksi na terenu in hkrati posledično koristijo šoli. Študente za delo in zagotavljanje prisotnosti na predavanjih in vajah motivirajo z različnimi tehnikami dela (koriščenje bonusov pri pridobivanju ocen ob 100 % prisotnosti na predavanjih ali kakovostno in kvantitativno opravljenih nalogah na vajah).

**K tč. 3**

Članice strokovnega aktiva predavateljev ugotavljajo, da je kakovostno gradivo in literatura pri posameznem predmetu osnova za nemoteno kakovostno izvajanje študijskega dela. Pri delu uporabljajo spletno učilnico, delovne liste z vajami, lastne skripte, ppt prosojnice, Google orodja, različno gradivo (povezave do aktualnih domačih in tujih člankov, prostodostopnih gradiv, skript, spletne strani, videopredstavitev, multimedijo itd.) in literaturo (Impletum), ki jo stalno posodabljajo. Ugotavljajo, da je študente potrebno navajati tudi na uporabo dodatnih virov in literature, tuje literature ter jih navaditi na samostojnost pri delu.

**K tč. 4**

Članice strokovnega aktiva predavateljev imajo podobne izkušnje z medpredmetnim povezovanjem. Izvajajo ga predvsem pri projektnih nalogah, vajah in tudi na strokovnih ekskurzijah po podjetjih. Pogosto se medpredmetno povezujejo informatika in strokovni predmeti: trženje in prodaja, podjetništvo, poslovno komuniciranje, trženje, poslovna matematika s statistiko in informatika, prodaja in nabava, trženje in poslovna matematika s statistiko. Posamezne članice pa medpredmetno povezovanje izvajajo tudi v kombinaciji med različnimi študijskimi programi. Menijo, da je medpredmetno povezovanje koristno za predavatelje in študente.

**K tč. 5**

Članice strokovnega aktiva predavateljev pri oblikovanju, vsebini, predvidenih oziroma določenih obveznih in drugih načinih ocenjevanja znanja študentov pri posameznem predmetu prvenstveno upoštevajo določila kataloga znanj v študijskem programu Ekonomist ter upoštevajo ustrezno zakonodajo. Z merili in kriteriji vrednotenja in ocenjevanja znanja ter načrtovanimi načini in oblikami študente seznanijo na začetku študijskega leta. Večina članic ima 60 % prag za oceno zadostno (6). Pri predmetih, kjer je predvideno obvezno ocenjevanje projektnih nalog in pisnega izpita imajo članice aktiva predavateljev postavljena različna razmerja (60 : 40, 50 : 50 itd.), projektne naloge (50 : 50), razmerje med praktičnimi nalogami na vajah in teoretičnim izpitom 40 : 60 itd.

**K tč. 6**

Članice strokovnega aktiva predavateljev se pri delu srečujejo z različnimi projektnimi nalogami. Nekatere projektne naloge so za študente obvezen način ocenjevanja znanja (na primer: poslovni načrti), posamezne projektne naloge so obvezni del ocene pri predmetu (na primer pri praktičnem izobraževanju), kjer naloge študentje izdelujejo pod mentorstvom mentorja pri delodajalcu in mentorja predavatelja pri posameznem predmetu, posamezne projektne naloge se izdelujejo, ker so pogoj za udeležbo študentov na turistični tržnici, posamezne projektne naloge so obvezni del nalog, ki jih zahteva predavatelj na vajah, posamezne projektne naloge študentje izdelujejo za znane naročnike (podjetja, ki naročijo tržno raziskavo, predhodno pa predavatelj z njimi naveže stike), prav tako projektne naloge izdelujejo, kadar se prijavljajo na tekmovanja.

Članice strokovnega aktiva predavateljev so pogosto tudi mentorice študentom v šoli pri izdelavi diplomskih nalog. Praksa večine strokovnih višjih šol je, da imajo teme diplomskih del vsi mentorji predavatelji predhodno objavljene na spletni strani šole ali v skupni spletni učilnici šole, zbrane skupaj na enem mestu. Študentje pa imajo tudi možnost izbire teme diplomske naloge tudi izven objavljenega seznama, po predhodnem dogovoru z mentorjem predavateljem. Na posameznih višješolskih inštitucijah imajo veliko diplomskih nalog predvsem pri predmetu trženje.

**K tč. 7**

Članice strokovnega aktiva predavateljev ugotavljajo, da so izkušnje predavateljev pri predmetu praktično izobraževanje med višjimi strokovnimi šolami različne. Praviloma se pri predmetu praktično izobraževanje izdelajo seminarske naloge oziroma ponekod projektne naloge. Teme tovrstnih nalog razpišejo predavatelji (mentorji) pri posameznem predmetu. Pri tem pogosto upoštevajo pravilo, da si študentje lahko izbirajo teme pri tistih predmetih, ki jih v tekočem študijskem letu obiskujejo. Seveda pa so v korist študentov možna tudi odstopanja. Te projektne naloge morajo na izpitu iz predmeta praktično izobraževanje tudi ustno predstaviti in zagovarjati. Vendar pa se na vseh šolah pri predmetu praktično izobraževanje ne izdelujejo seminarske ali projektne naloge. Članice strokovnega aktiva predavateljev ugotavljajo, da je praktično delo pri delodajalcu pomemben del izobraževanja v študijskem programu Ekonomist, študentje radi delajo v podjetjih, veliko med njimi pa tudi kasneje v podjetjih dobi zaposlitev ali delo.

**K tč. 8**

Članice strokovnega aktiva predavateljev imajo različne izkušnje z delom in sodelovanjem s študijsko komisijo na višji strokovni šoli. Poslovni procesi študijskih komisij so med šolami različno organizirani. Na posameznih šolah posamezne predmete, na osnovi vlog študentov, najprej priznavajo predavatelji predmeta in nato študijska komisija predlog predavatelja pregleda ter ga potrdi ali ne potrdi in izda sklep. Na drugih šolah pa vso priznavanje v celoti samostojno in neodvisno opravlja študijska komisija, svoje odločitve pa objavi v skupni spletni učilnici. Pogostost srečanj študijskih komisij na šolah je različna (mesečno, dvomesečno, itd.).

**K tč. 9**

Članice strokovnega aktiva predavateljev ugotavljajo, da vpis študentov na posamezne strokovne višje šole upada. Posledično upada tudi vpis v izredni študij, saj skorajda ni več podjetij, ki bi svojim zaposlenim plačevala izobraževanje, tudi zavod za zaposlovanje tega več ne počne. Pogosto se združuje študente rednega in izrednega študija, tako na predavanjih kot tudi na vajah v popoldanskem času. Članice ugotavljajo, da so izredni študenti visoko motivirani in da radi delajo praktične naloge.

Člani strokovnega aktiva predavateljev prodaje, trženja in podjetništva so srečanje nadaljevali na plenarnem delu do 13.30.

Murska Sobota, 19. marec 2018

Zapis pripravila:

mag. Betina Podgajski

 Strokovni aktiv predavateljev prodaje, trženja in podjetništva vodila

 mag. Betina Podgajski, dav. prav.; univ. dipl. ekon.

**Zapis o poteku strokovnega aktiva VSŠ – 15.3.2018**

Strokovni aktiv: EKT – UZK, OPP

|  |  |  |
| --- | --- | --- |
| **Z. št.** | **Referenti po aktivih** | **Sklepi, pobude, predlogi** |
| 1. | Dosedanje delo | * Delo v skladu s cilji predmeta in učnim načrtom.
* Največ 50 % skupine končne ocene lahko študent pridobi z izdelki (projektne naloge, delne naloge, …) na vajah.
 |
| 2.  | Metode dela | * Strokovne ekskurzije
* Obiski in predavanja strokovnjakov
* Timsko/skupinsko delo
* vaje
* čim več prikaza na praktičnih primerih
 |
| 3. | Medpredmetno povezovanje | * primerno povezovanje z informatiko, trženjem, ekonomijo, …
* priporočljivo tudi v bodoče
 |
| 4.  | Posebnosti pri izrednih študentih | * Poznajo prakso, zato lažje usvojijo snov.
 |
| 5. | Študijska gradiva | * Gradiva IMLETUM so izhodišče.
* Nadgradnja gradiva z nalaganjem gradiv, ki pomeni aktualizacijo vsebin in gradiv v spletno učilnico.
 |
| 6. | Priznavanje znanj | * Priznavanje opravi Študijska komisija.
* Možnost delnega priznavanja v okviru dela za KT:
 |
| 7. | Izpitne naloge | * UZK – pisni, ustni izpit
* OPP pisni izpit.
* Kriterij ocenjevanje je poenoten:
	+ 50 % – 59 % zd (6)
	+ 60 % - 69 % dr(7), itd.
 |
| 8. | Projektne in diplomske naloge | * Več diplom pri UZK kot pri OPP.
* Spodbuda študentov, da temo z navedenih področij izberejo, če želijo na tem področju zaposlitev.
 |
| 9. | Praktično izobraževanje |  / |

Prisotnost v aktivu \_\_PRI: dr. Anton Vorina CE

 Karmen Grudnik SG

Zapis povzela: Ivana Domjan

**Zapis o poteku strokovnega aktiva VSŠ – 15.3.2018**

Strokovni aktiv: EKT – PRI

|  |  |  |
| --- | --- | --- |
| **Z. št.** | **Referenti po aktivih** | **Sklepi, pobude, predlogi** |
| 1. | Dosedanje delo | * Napotitev študentov z izjavami ali podobnimi dokumenti, da si PRI poiščejo sami. V izjemnih primerih pomaga šola.
* Na osnovi prejete dokumentacije delodajalca se izvede postopek sklenitve pogodb in posredovanje navodil mentorjem na različne načine (klasično, spletna stran šole, spletna učilnica, e-mail).
* Obisk študentov in mentorjev v organizacijah 1 x.
 |
| 2.  | Metode dela | * Razlaga
* Razgovor
* Demonstracija
* Spremljava na PRI
* Evalvacija
* Okrogle mize ali seminarji z mentorji in strokovnjaki iz prakse
* GZS – pedagoško-andragoško izobraževanje mentorjev
 |
| 3. | Medpredmetno povezovanje | * Modularno oblikovano
* Omejitve nalog na določeno delovno področje povezano z modulom izobraževanja.
 |
| 4.  | Posebnosti pri izrednih študentih | * Za izredne študente, ki morajo opraviti PRI:
	+ V MS je obseg PRI po letniku 240 ur
	+ V CE je obseg PRI po letniku 200 ur
	+ V NM in SG je obseg PRI po letniku 400 ur
	+ Študenti izdelajo PN v vsakem letniku.
* To področje bi bilo smiselno uskladiti med vsemi VSŠ.
 |
| 5. | Študijska gradiva | * Interna navodila
* Obrazci na spletni strani šole ali v spletni učilnici.
 |
| 6. | Priznavanje znanj | * Priznavanje PRI – 2 leti ustreznih delovnih izkušenj:
	+ MS – PRI1 v celoti, PRI2 delno – študenti pripravi PN in jo zagovarja
	+ CE – PRI1 delno, PRI2 v celoti – pripravi PN in jo zagovarja
* Priznavanje PRI, če je doseženih več kot 60 % ciljev oziroma doseženih kompetenc
* Priznavanje opravi Študijska komisija v posvetovanju z organizatorjem PRI.
* To področje bi bilo smiselno uskladiti med vsemi VSŠ.
* Neformalno priznavanje PRI – delo preko študentskega servisa v obsegu 1.600 ur po pogodbi na letnik s predloženo ustrezno dokumentacijo – priznava ŠK
 |
| 7. | Izpitne naloge | * Razgovor o PRI
* Predstavitev PN (MS, CE)
* Ocena mentorja v podjetju
* Ocena strokovnega mentorja na šoli
* Ocena predavatelja-organizatorja PRI
* Oblikovanje ocen:
	+ MS, CE: 50 : 25 :25
	+ NM, SG – 1/3 : 1/3 : 1/3
 |
| 8. | Projektne in diplomske naloge | * Obseg strani PN od 10 do 15
* Možna nadgradnja v DN – obseg strani od 30 do 50.
 |
| 9. | Praktično izobraževanje | * Sodelovanje v različnih projektih:
	+ CE – Kasto 7 v sodelovanju z VSŠ Leskovac – spletna stran VSŠ CE – dostopnost dokumentacije
* Večina predavateljev PRI vključenih v projekt Apprentice Track/STAT projekt za izdelavo programa, ki se bo vključitev v program Evidenca
* CE – novost – Izdaja potrdila študentom, ki predstavlja referenco delodajalca in tedensko vodenja dnevnika o PRI
* Pridobivanje evropskih sredstev za mentorje in študente na PRI preko Javnega sklada za razvoj kadrov in štipendije – vse šole
* Problematika pridobitve naziva organizator praktičnega izobraževanja, če nimaš pridobljenega naziva predavatelj, ker se več ne izvajajo predmeti za kateri se pridobi naziv predavatelj. Gre za razvrednotenje dela predavatelj-organizator PRI, saj je bilo prej potrebno pridobiti naziv, sedaj pa lahko to delo opravlja vsak, ki ima pridobljen naziv predavatelj VSŠ.
 |

Prisotnost v aktivu \_\_PRI: dr. Anita Goltnik Uranaut SG

 Marta Belič SG

 Ivana Domjan MS

 Marjeta Nosan CE

 Mateja Kapitler CE

Zapis pripravila: Ivana Domjan

**Zapis o poteku strokovnega aktiva VSŠ – 15.3.2018**

Strokovni aktiv: EKT – POK

|  |  |  |
| --- | --- | --- |
| **Z. št.** | **Referenti po aktivih** | **Sklepi, pobude, predlogi** |
| 1. | Dosedanje delo | * *Predlogi:*
* 1 x letno priredimo medšolsko sodelovanje pri predmetu POK (razni sejmi itd.).
* Skupna priprava priročnika za vaje pri POK
 |
| 2.  | Metode dela | * Video delavnice (z vključitvijo elementov retorike)
* Raziskovalno delo
* Terensko delo
 |
| 3. | Medpredmetno povezovanje | * *Predlogi:*
* Med predmetno povezovanje bi bilo bolj uspešno, če bi se komplementarni predmeti izvajali v istem letniku (npr. POK in POD).
* Sodelovanje v centrali učnih podjetij Sloveniji
 |
| 4.  | Posebnosti pri izrednih študentih | * Z izrednimi študenti je izvajanje učnega procesa lažje, zaradi njihovih izkušenj in kompetenc s področja komunikacije.
 |
| 5. | Študijska gradiva |  |
| 6. | Priznavanje znanj | * *Predlogi:*
* V primeru aktivnega dela v organih šole, organiziranja prireditev, urejanja glasila itd., se študentu prizna do 3 ECTS ali izbirni predmet.
 |
| 7. | Izpitne naloge | * Kombinacije več tipov vprašanj.
 |
| 8. | Projektne in diplomske naloge | * Aplikativne, raziskovalne naloge.
 |
| 9. | Praktično izobraževanje | * *Predlogi:*
* Kombinirane seminarske naloge: več predmetnih področij v eni nalogi – snov iz celotnega 1. letnika (npr. »analiza bilance podjetja + predstavitev poročila«).
 |

Prisotnost v aktivu \_\_POK: dr. Darko Števančec MS

 dr. Anita Goltnik Urnaut SG

 Marjeta Nosan CE

 Mateja Kapitler CE

Zapis pripravil: Darko Števančec